CELEX: 
Language: el
Date: 1991-01-18 00:00:00
Title: Απόφαση του Συμβουλίου της 21ης Δεκεμβρίου 1990 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας για το εμπόριο υφαντουργικών προϊόντων

Avis juridique important

|

31991D0020

91/20/ΕΟΚ: Απόφαση του Συμβουλίου της 21ης Δεκεμβρίου 1990 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας για το εμπόριο υφαντουργικών προϊόντων  

Επίσημη Εφημερίδα αριθ. L 013 της 18/01/1991 σ. 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1990  για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας για το  εμπόριο υφαντουργικών προϊόντων  ( 91/20/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι, εν αναμονή της ολοκλήρωσης των αναγκαίων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας για το εμπόριο υφαντουργικών προϊόντων, η οποία μονογραφήθηκε  στις 19 Ιουνίου 1986, η συμφωνία αυτή εφαρμόζεται προσωρινά, όσον αφορά την Κοινότητα, από την 1η Ιανουαρίου 1987, σύμφωνα με την απόφαση 87/498/ΕΟΚ ( 1 )-  ότι στην εν λόγω συμφωνία προβλέπεται η δυνατότητα επανεξετάσεως των ποσοτικών περιορισμών -  ότι η Τσεχοσλοβακία έχει αποδεχθεί την προσφορά για βελτιωμένη πρόσβαση στην αγορά την οποία έκανε η Κοινότητα βάσει ειδικής αίτησης που υπέβαλε η Τσεχοσλοβακία στο πλαίσιο του σχεδίου δράσης Phare και ότι συμφωνήθηκε στο εγκεκριμένο πρακτικό της 30ής  Οκτωβρίου 1990 να αυξηθούν για το 1990 και το 1991 οι ποσοτικοί περιορισμοί της Κοινότητας για ορισμένες κατηγορίες που αναφέρονται στο παράρτημα ΙΙ της προαναφερομένης συμφωνίας -  ότι τα δύο μέρη συμφώνησαν ότι οι προαναφερθείσες αυξήσεις των ποσοστώσεων γίνονται κατ' εξαίρεση και αποβλέπουν στο να συμβάλουν στη συντονισμένη προσπάθεια των βιομηχανικών χωρών της "ομάδας των 24" για τη διευκόλυνση της αναδιάρθρωσης της οικονομίας  της Τσεχοσλοβακίας μέσω, μεταξύ άλλων, της βελτιωμένης πρόσβασης στις κοινοτικές αγορές -  ότι έχει συμφωνηθεί ότι το εν λόγω εγκεκριμένο πρακτικό θα εφαρμοσθεί προσωρινά από τις 15 Νοεμβρίου 1990, εν αναμονή της ολοκλήρωσης των αναγκαίων διαδικασιών για τη σύναψη της συμφωνίας, υπό την προϋπόθεση ότι οι διατάξεις εφαρμόζονται αμοιβαία και  από το άλλο συμβαλλόμενο μέρος,  ΑΠΟΦΑΣΙΖΕΙ :    Άρθρο μόνο  Το εγκεκριμένο πρακτικό για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Τσεχικής και Σλοβακικής Ομοσπονδιακής Δημοκρατίας για το εμπόριο υφαντουργικών προϊόντων εφαρμόζεται προσωρινά από τις 15  Νοεμβρίου 1990, εν αναμονή της επίσημης σύναψης της συμφωνίας, υπό τον όρο ότι οι διατάξεις εφαρμόζονται αμοιβαία και από το άλλο συμβαλλόμενο μέρος .  Το κείμενο του εγκεκριμένου πρακτικού επισυνάπτεται στην παρούσα απόφαση .   Βρυξέλλες, 21 Δεκεμβρίου 1990 . Για το Συμβούλιο  Ο Πρόεδρος  A . RUBERTI   ( 1 ) ΕΕ αριθ . L 287 της 9 . 10 . 1987, σ . 89 .    ΠΑΡΑΡΤΗΜΑ  Για πρακτικούς λόγους η περιγραφή των προϊόντων σ' αυτό το παράρτημα γίνεται συνοπτικά  Αυξήσεις των ποσοτικών ορίων ΕΟΚ για την Τσεχοσλοβακία για το 1990 και 1991   Κατηγορία  Περιγραφή εμπορευμάτων   Μονάδα  Αυξήσεις  ορίων ΕΟΚ  για το 1990  και το 1991       2  Υφάσματα βαμβακερά  τόνοι  650       3  Υφάσματα από συνθετικές ή τεχνητές ίνες  τόνοι  325  3 α )  α ) Εκ των οποίων  άλλα των αλεύκαστων ή λευκασμένων  τόνοι  F : 54  BNL : 31        6  Παντελόνια υφασμένα  1 000 τεμάχια  400       8  Πουκάμισα ανδρικά υφασμένα  1 000 τεμάχια  340       9  Υφάσματα φλοκωτά και πανικά καθαριότητας  τόνοι  70       19  Μαντίλια  1 000 τεμάχια  8 000       32  Βελούδα και κοτλέ  τόνοι  600  32 α )   Από τα οποία : βελούδα κοτλέ από βαμβάκι  τόνοι  600       36  Υφάσματα από τεχνητές υφαντικές ίνες συνεχείς  τόνοι  250       37  Υφάσματα από τεχνητές ίνες μη συνεχείς  τόνοι  200       76  Ενδύματα εργασίας  τόνοι  230       90  Σπάγγοι, σχοινιά   τόνοι  240       110  Στρώματα φουσκωτά με αέρα, υφασμένα  τόνοι  120       117  Υφάσματα από λινάρι ή ραμί  τόνοι  175